CELEX: 62014TA0691
Language: sk
Date: 2018-12-12 00:00:00
Title: Vec T-691/14: Rozsudok Všeobecného súdu z 12. decembra 2018 – Servier a i./Komisia („Hospodárska súťaž — Kartely — Zneužitie dominantného postavenia — Trh s perindoprilom, liekom určeným na liečenie kardiovaskulárnych chorôb, v jeho originálnych a generických verziách — Rozhodnutie, ktorým sa konštatuje porušenie článkov 101 a 102 ZFEÚ — Zásada nestrannosti — Konzultácia s Poradným výborom pre obmedzujúce postupy a dominantné postavenie — Právo na účinný prostriedok nápravy — Krátkosť lehoty na podanie prostriedku nápravy so zreteľom na dĺžku napadnutého rozhodnutia — Dohody o urovnaní patentových sporov — Licenčné dohody — Dohody o nadobudnutí technológie — Dohoda o výhradnom nákupe — Potenciálna hospodárska súťaž — Obmedzenie hospodárskej súťaže z hľadiska cieľa — Obmedzenie hospodárskej súťaže z hľadiska následku — Zosúladenie práva hospodárskej súťaže a patentového práva — Kvalifikácia samostatných porušení alebo jediného porušenia — Definícia relevantného trhu na úrovni molekuly daného lieku — Pokuty — Kumulácia pokút podľa článkov 101 a 102 ZFEÚ — Zásada zákonnosti trestných činov a trestov — Hodnota predajov — Spôsoby výpočtu v prípade kumulácie porušení na tých istých trhoch“)

4.3.2019   
            
            
               SK
            
            
               Úradný vestník Európskej únie
            
            
               C 82/28
            
         
      Rozsudok Všeobecného súdu z 12. decembra 2018 – Servier a i./Komisia
      (Vec T-691/14) (1)
      
      ((„Hospodárska súťaž - Kartely - Zneužitie dominantného postavenia - Trh s perindoprilom, liekom určeným na liečenie kardiovaskulárnych chorôb, v jeho originálnych a generických verziách - Rozhodnutie, ktorým sa konštatuje porušenie článkov 101 a 102 ZFEÚ - Zásada nestrannosti - Konzultácia s Poradným výborom pre obmedzujúce postupy a dominantné postavenie - Právo na účinný prostriedok nápravy - Krátkosť lehoty na podanie prostriedku nápravy so zreteľom na dĺžku napadnutého rozhodnutia - Dohody o urovnaní patentových sporov - Licenčné dohody - Dohody o nadobudnutí technológie - Dohoda o výhradnom nákupe - Potenciálna hospodárska súťaž - Obmedzenie hospodárskej súťaže z hľadiska cieľa - Obmedzenie hospodárskej súťaže z hľadiska následku - Zosúladenie práva hospodárskej súťaže a patentového práva - Kvalifikácia samostatných porušení alebo jediného porušenia - Definícia relevantného trhu na úrovni molekuly daného lieku - Pokuty - Kumulácia pokút podľa článkov 101 a 102 ZFEÚ - Zásada zákonnosti trestných činov a trestov - Hodnota predajov - Spôsoby výpočtu v prípade kumulácie porušení na tých istých trhoch“))
      (2019/C 82/31)
      Jazyk konania: francúzština
      
         Účastníci konania
      
      
         Žalobkyne: Servier SAS (Suresnes, Francúzsko), Servier Laboratories Ltd (Wexham, Spojené kráľovstvo), Laboratoires Servier SAS (Suresnes) (v zastúpení: pôvodne I. S. Forrester, QC, J. Killick, barrister, O. de Juvigny, avocat, a M. Utges Manley, solicitor, neskôr J. Killick, barrister, O. de Juvigny, M. Utges Manley, J. Jourdan a T. Raymond, avocats)
      
         Žalovaná: Európska komisia (v zastúpení: pôvodne T. Christoforou, B. Mongin, C. Vollrath, F. Castilla Contreras a T. Vecchi, neskôr T. Christoforou, B. Mongin, C. Vollrath, F. Castilla Contreras a J. Norris-Usher, splnomocnení zástupcovia)
      
         Vedľajší účastník, ktorý v konaní podporuje žalobkyne: European Federation of Pharmaceutical Industries and Associations (EFPIA) (Ženeva, Švajčiarsko) (v zastúpení: F. Carlin, barrister, N. Niejahr a C. Paillard, avocats)
      
         Predmet
      
      Návrh podľa článku 263 ZFEÚ na zrušenie rozhodnutia Komisie C(2014) 4955 final z 9. júla 2014 týkajúceho sa konania podľa článkov 101 a 102 ZFEÚ [vec AT.39612 – Perindopril (Servier)] v rozsahu, v akom sa týka žalobkýň, a subsidiárne na zníženie výšky pokuty, ktorá im bola uvedeným rozhodnutím uložená
      
         Výrok rozsudku
      
      
                  1.
               
               
                  Článok 4 rozhodnutia Komisie C(2014) 4955 final z 9. júla 2014 týkajúceho sa konania podľa článkov 101 a 102 ZFEÚ [vec AT.39612 – Perindopril (Servier)] sa zrušuje v rozsahu, v akom sa v ňom konštatuje účasť spoločností Servier SAS a Laboratoires Servier SAS na dohodách uvedených v tomto článku.
               
            
                  2.
               
               
                  Článok 6 rozhodnutia C(2014) 4955 final sa zrušuje.
               
            
                  3.
               
               
                  Článok 7 ods. 4 písm. b) a článok 7 ods. 6 rozhodnutia C(2014) 4955 final zrušuje.
               
            
                  4.
               
               
                  Výška pokuty uloženej spoločnostiam Servier a Laboratoires Servier za porušenie uvedené v článku 2 rozhodnutia C(2014) 4955 final, ktorá vyplýva z jeho článku 7 ods. 2 písm. b), sa stanovuje na 55 385 190 eur.
               
            
                  5.
               
               
                  V zostávajúcej časti sa žaloba zamieta.
               
            
                  6.
               
               
                  Spoločnosti Servier, Servier Laboratories Ltd a Laboratoires Servier, ako aj Európska komisia znášajú svoje vlastné trovy konania.
               
            
                  7.
               
               
                  European Federation of Pharmaceutical Industries and Associations (EFPIA) znáša svoje vlastné trovy konania.
               
            
         (1)  Ú. v. EÚ C 462, 22.12.2014.